Os Estatos Unitos tienen muit buenas relacions con o Reino Unito, Canadá, Australia, Nueva Zelanda, Chapón, Coreya d'o Sud, Israel, y os estatos miembros d'a OTAN. Tamién treballa a ixena con os suyos vecins miembros d'a Organización d'os Estatos Americans y tien alcuerdos de libre comercio con Canadá y Mexico, seguntes o  Tratato de Libre Comercio d'America d'o Norte. En 2008, os Estatos Unitos gastoron 25.400 millons de dólars netos en aduya oficial a lo desenvolique arredol d'o mundo. Manimenos si parlamos de porcentaches respectives a la suya renta nacional bruta, os Estatos Unitos con un 0,18% estioron o zaguer d'os ventidos estatos donants. D'atra man, as aduyas privatas estatounitenses con o estranchero son relativament chenerosas.[36]